สถานการณ์โควิด-19 ในประเทศไทย วันนี้พบผู้ป่วยรายใหม่เพิ่ม 250  ราย ส่วนใหญ่พบในพื้นที่กรุงเทพมหานคร
เพจศูนย์ข้อมูลโควิด-19 รายงานสถานการณ์โควิด-19 ในประเทศไทยวันนี้ (6 เม.ย. 64 ) พบผู้ป่วยรายใหม่เพิ่มขึ้น 250 ราย แบ่งเป็นผู้ติดเชื้อในประเทศ 245 ราย และติดเชื้อจากต่างประเทศ 5  ราย ส่งผลให้จำนวนผู้ป่วยยืนยันสะสมในปัจจุบันอยู่ที่ 29,571 ราย รักษาหายป่วยแล้ว 27,948 ราย และไม่มีผู้เสียชีวิต ทำให้จำนวนผู้เสียชีวิตสะสมอยู่ที่ 95 ราย สำหรับผู้ติดเชื้อที่เพิ่มขึ้นจำนวน 250 ราย เป็นผู้ป่วยรายใหม่จากระบบเฝ้าระวังและบริการ 90  ราย ,จากการค้นหาเชิงรุกในชุมชน 155 ราย  ส่วนใหญ่อยู่พื้นที่กรุงเทพมหานคร 119 ราย นราธิวาส 30 ราย ชลบุรี 3 ราย สระเเก้ว 2 ราย สมุทรปราการ 1 ราย ตามลำดับ เป็นผู้ที่เดินทางจากต่างมีการคัดกรอง ณ ด่าน และเข้าโรงพยาบาลหรือสถานกักกันที่รัฐจัดให้ จำนวน 5 ราย จาก มาดากัสการ์ 1 ราย สหรัฐอาหรับเอมิเรตส์ 1 ราย ปากีสถาน 1 ราย สาธารณรัฐเช็ก 1 ราย ตุรกี 1 ราย ขณะที่ สถานการณ์โควิด -19 ทั่วโลก มีผู้ติดเชื้อยืนยันสะสมรวมกว่า 132 ล้านราย มีผู้เสียชีวิตแล้วกว่า 2 ล้าน 8 แสนราย โดยสหรัฐอเมริกายังเป็นประเทศที่มีผู้ติดเชื้อมากสุด รองลงมา ได้แก่ บราซิล อินเดีย  ฝรั่งเศส รัชเซีย  ตามลำดับ ส่วนประเทศไทยอยู่ในลำดับที่ 114  ของโลก